钦定古今图书集成/理学汇编/学行典/第249卷 > 徐讷
## 钦定古今图书集成/理学汇编/学行典/第249卷 > 徐讷

按《常熟县志》：“徐讷，字敏叔，博学有高行，累世聚居，辑
古今同居者为集，刻行之。又取《袁氏世范》《浦江郑氏
遗范》为家规，旦夕男女长幼，聚一室以饮食，每晨列
于堂下，鸣鼓述训警励之。已乃升堂叙揖，题于楹曰：
‘永遵家训，不听妇人言。有善必奖励以成之，有过必
为之覆掩。有田百顷，躬课僮奴以耕，察其劳苦，未尝’”
加以詈诟。夜大雨，水暴涨坏防，其仆某独往视水当
缺处，以身障之，亟呼众塞之。及明，仆从田闲归，讷慰劳甚至，曰：“汝有士人之心，岂可久没于我乎？”斥田百
馀亩以业之，使居于旁舍，不复待以仆隶。家量出入
无二，每岁歉，必捐粟以赈，当雨雪，辄使人问贫乏者
施之。宾贤好士，常若不及。布衣大带，食无加味。其言
动闲皆有绳矩。与人语，必依于忠信孝友。君子以为
有“万石君”之行。按部宪臣守令皆礼重之，询以民务。
卒年七十一，号“南溪翁。”子恪，成化丙戌科进士，自有
《传》。